Sebaga

Sebaga er en slekt av små, rødlige eller brunlige køllebiller.

Utseende 
Små, gulbrune biller, bakkroppen er mye bredere enn forkroppen. Hodet er omtrent så langt som bredt. Fasettøynene er små og litt utstående. Antennene er ganske lange og kraftige, lett kølleformede. Palpene (munnfølerne) har et mer eller mindre økseformet ytterste ledd. Brystskjoldet (pronotum) er rundet, noe bredere enn langt. Dekkvingene er mer eller mindre runde i omriss, mye bredere enn brystskjoldet. De to eller tre bakerste bakkroppsleddene stikker ut bak dekkvingene.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er utbredt i Mellom- og Sør-Amerika.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Euplectitae
 Gruppen Jubini Raffray, 1904
 Slekten Sebaga Raffray, 1891 
 Sebaga centralis Raffray, 1891
 Sebaga denticollis (L.W. Schaufuss, 1877)
 Sebaga dilatata Raffray, 1893
 Sebaga dorothae O. Park, 1952
 Sebaga guianensis O. Park, 1952
 Sebaga lamellata Raffray, 1893
 Sebaga neotropica O. Park, 1945
 Sebaga notonoda O. Park, 1942
 Sebaga ocampi O. Park, 1945
 Sebaga punctata (Sharp, 1887)
 Sebaga raffrayi O. Park, 1942
 Sebaga scydmaenilla (Sharp, 1887)

Referanser

Eksterne lenker 

 

Køllebiller
Biller formelt beskrevet i 1891
Dyr formelt beskrevet av Achille Raffray